Diari Oficial de la Generalitat Valenciana


Sumari del DOGV 6273, del 24-05-2010 (2010/5508)

Resolució de 28 d'abril de 2010, de la Direcció General d'Ordenació, Avaluació i Investigació Sanitària de la Conselleria de Sanitat, per la qual sotmet a informació pública l'expedient d'autorització sanitària de l'Hospital San Jaime, SA, de Torrevieja, per a fer extraccions i trasplantaments de progenitors hematopoètics autòlegs de sang perifèrica per a majors de 15 anys.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6273

Data del DOGV
:   24-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5508


Organisme emissor
:   Conselleria de Sanitat

Tipus de document
:   Resolució

Resolució de 28 d'abril de 2010, de la Direcció General d'Ordenació, Avaluació i Investigació Sanitària de la Conselleria de Sanitat, per la qual sotmet a informació pública l'expedient d'autorització sanitària de l'Hospital San Jaime, SA, de Torrevieja, per a fer extraccions i trasplantaments de progenitors hematopoètics autòlegs de sang perifèrica per a majors de 15 anys. [2010/5508]  
En esta Direcció General d'Ordenació, Avaluació i Investigació Sanitària de la Conselleria de Sanitat de la Generalitat Valenciana s'instruïx l'expedient promogut per la Conselleria de Sanitat, a partir de la sol·licitud de Roberto Ferrandiz Gomis, director d l'Hospital San Jaime, SA, de Torrevieja,de l'autorització sanitària per a fer extraccions i trasplantaments de progenitors hematopoètics autòlegs de sang perifèrica per a majors de 15 anys.  
Segons que preveu l'Orde de 18 d'abril de 2005, de la Conselleria de Sanitat, per la qual regula els procediments d'autorització sanitària de centres, servicis i establiments sanitaris, i en relació amb el que disposa el Decret 120/2007, de 27 de juliol, que aprova el Reglament Orgànic i Funcional de la Conselleria de Sanitat, resolc sotmetre este expedient a informació pública per un termini de vint dies, a fi de que totes les persones interessades puguen examinar l'expedient i formular-hi les observacions que estimen oportunes dins del termini esmentat, que comença a comptar l'endemà de la publicació d'este anunci.  
L'expedient es troba en el Servici de Recursos Sanitaris de la Direcció General d'Ordenació, Avaluació i Investigació Sanitària de la Conselleria de Sanitat, situat a València, carrer Misser Mascó, núm. 31, on poden examinar-lo les persones interessades. Les al·legacions s'han de presentar per escrit en les dependències de la Conselleria de Sanitat que s'han dit o en qualsevol òrgan administratiu dels que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 28 d'abril de 2010.- La directora general d'Ordenació, Avaluació i Investigació Sanitària: Pilar Viedma Gil de Vergara.